VARUSTETTU Tärkein suhteeni
Totesin kirjassani Good Leaders Ask Great Questions, -
että oikeat kysymykset ovat avain menestykseen.
Niiden avulla löydät vastaukset, -
jotka auttavat tulemaan sellaiseksi kuin haluat.
Vuosien ajan olen aina kysynyt menestyneiltä ihmisiltä: -
"Keneen minun tulisi mielestäsi tutustua?"
Jos kysyisit saman minulta, kertoisin sinulle uskostani.
Kertoisin Jumalasta, joka on paras ystäväni.
Usein mietin, miksi monet eivät tunne Jumalaa.
Jos kaikki tuntisivat Jumalan samalla tavoin kuin minä, -
jokainen takuulla uskoisi Häneen.
Uskon, että monilla on väärä kuva Jumalasta.
Kerron nyt kolmesta väärinkäsityksestä, -
jotka estävät ihmisiä todella tuntemasta Jumalaa.
Ajattele ensimmäiseksi aitaa, -
suurta, uhkaavaa aitaa.
Sinä olet toisella puolella aitaa ja Jumala toisella, hyvin kaukana.
Aita erottaa teidät.
Ehkä sinulla on tällainen kuva: Jumala on tuolla jossain, -
mutta et ikinä pääse Hänen luokseen.
Monet ajattelevat, että Jumala on tavoittamaton.
He katselevat Jumalaa ulkopuolelta eivätkä pääse lähelle.
Ehkä sinäkin olet ajatellut näin.
Jumala on olemassa, mutta jossain kaukana.
Välillänne on muuri, etkä pääse Hänen luokseen.
Jos sinulla on tällainen kuva Jumalasta, se on väärä.
Mistäkö tiedän? Kun Aadam ja Eeva lankesivat syntiin, -
he tekivät samoin kuin me: piiloutuivat Jumalalta.
Jumala lähti etsimään heitä.
Toisin sanoen Jumala hyppäsi aidan yli.
Ihmiset eivät etsineet Jumalaa, vaan Jumala etsi ihmisiä.
Hän etsii myös sinua.
Älä siis murehdi: Jumala voi ylittää sinunkin aitasi.
Toinen väärä kuva muistuttaa tikapuita.
Tässä kuvassa ihmiset luulevat pääsevänsä Jumalan luo omin avuin.
Tarvitsee vain tehdä tarpeeksi hyviä tekoja, -
olla hyvä lähimmäinen tai hyvä vanhempi.
Näin he kiipeävät tikapuita ja ajattelevat, -
että jonain päivänä kova työ palkitaan.
Jos on tarpeeksi "hyvä ihminen", -
pääsee lopulta Jumalan luo.
Valitettavasti tämäkin on väärä kuva.
Omin voimin emme mitenkään pääse Jumalan luo.
Efesolaiskirje 2:8-9 sanoo: -
Armosta te olette pelastetut uskon kautta, ette itsenne kautta, -
se on Jumalan lahja - ette tekojen kautta, ettei kukaan kerskaisi.
Jos pääsisin Jumalan luo ansioillani, tulisin omahyväiseksi.
Kertoisin kaikille, kuinka olen muita parempi.
Koska emme pääse Jumalan luo omin avuin, -
Jumala lähetti Poikansa kuolemaan ristillä.
Jeesus kuoli puolestamme juuri siksi, -
että emme voi mitenkään pelastaa itseämme synnistä.
En voi siis ikinä ansaita pelastusta -
tai kiivetä tikapuita ylös Jumalan luo.
En pääse Hänen luokseen olemalla hyvä ihminen.
On kolmaskin väärä kuva Jumalasta.
Tämä on hiukan ällöttävää, mutta koeta kestää.
Kuvittele roskapönttö.
Kukaan ei lähde kävelylle nähdäkseen roskapönttöjä.
Emme pidä niistä.
Ajatellessaan Jumalaa moni näkee elämänsä roskapönttönä.
Elämässä on paljon syntiä ja roskaa.
Emme halua paljastaa sitä muille tai edes muistella sitä itse.
Jos näemme elämämme roskapönttönä, -
ajattelemme, ettei Jumala halua nähdä meitä tai olla kanssamme.
Ketäpä roskat kiinnostaisivat?
Ehkä ajattelet, ettei elämäsi ole Jumalan mielenkiinnon arvoinen, -
koska olet tehnyt paljon syntiä.
Tämäkin on väärä kuva Jumalasta.
Jeesukselta kyseltiin, miksi hän vietti aikaa syntisten kanssa.
Hän vastasi, että lääkäri on sairaita eikä terveitä varten.
Jeesus oli hengellinen lääkäri, joka etsi syntisiä ihmisiä.
Hän kertoi tarinan paimenesta, jolla oli laumassaan 99 lammasta.
Ne kaikki voivat hyvin, mutta yksi oli eksynyt laumasta.
Jeesus jättäisi 99 hyvää ihmistä etsiäkseen yhden syntisen.
Eikö ole erikoista, että Jeesus tuli taivaasta -
eikä ollut ihmisten mielestä tarpeeksi uskonnollinen?
Kun Jerusalemin rabbit kokoontuivat, Jeesus ei ollut läsnä.
Hän oli baarissa ilotyttöjen ja muiden syntisten kanssa.
Jeesus tuli etsimään ja pelastamaan eksyneitä.
Raamatussa on lohdullinen kohta niille, -
jotka pitävät itseään roskapönttöinä.
Jokainen, joka on Kristuksessa, on uusi luomus.
Vanha on kadonnut, uusi on tullut tilalle! (2. Kor. 5:17)
Jumala näkee muutakin kuin menneisyytesi.
Hän rakastaa sinua synneistäsi huolimatta.
On vielä neljäs, oikea kuva Jumalasta.
Tällaisena haluan sinun näkevän Hänet.
Ajattele ovea.
Ovi voidaan avata.
Jumala seisoo ulkopuolella ja kolkuttaa ovelle.
Tämä on sydämesi ovi.
Jumala pyytää sinua avaamaan oven Hänelle.
Tämä on oikea kuva Jumalasta.
Hän haluaa päästä luoksemme.
Jumala haluaa tulla elämäämme. Jeesus sanoi näin: -
"Minä seison ovella ja kolkutan." Se on sydämemme ovi.
"Jos joku kuulee ääneni ja avaa oven, minä tulen hänen luokseen."
Jeesus ei käytä sanaa "ehkä". Hän tulee varmasti luoksemme.
Tätä voisi selittää näin: -
Jos Jumala on tuhannen askelen päässä sinusta, -
hän ottaa ensimmäiset 999 askelta.
Hän pyytää meitä ottamaan vain yhden askelen.
Hän tekee kaiken muun.
Jumala kolkuttaa ovellemme ja pyytää vain, -
että avaamme sydämemme ja kutsumme Hänet sisään.
Halusin kertoa näistä vääristä kuvista ja oikeasta kuvasta, -
koska moni teistä tahtoisi tuntea Jumalan, -
rakastavan Jumalan, joka tarjoaa pelastusta ja anteeksiantoa.
Jos tämä on sitä, mitä sinä haluat, -
sulje silmäsi ja rukoile kanssani sydämessäsi näin.
Kiitos Jeesus, että rakastat minua ja kuolit ristillä puolestani.
Tiedän, että seisot ovellani ja haluat tulla elämääni.
Avaan oven ja kutsun Sinut sisään.
Anna syntini anteeksi. Ole Pelastajani ja ystäväni.
Tästä lähtien haluan elää Sinun kanssasi, -
rakastaa Sinua ja seurata Sinua.
Kiitos, että annat kaikki syntini anteeksi -
ja teet minusta uuden ihmisen.
Aamen.
Jos yhdyit sydämessäsi tähän rukoukseen, -
mene tämän session jälkeen ryhmänvetäjäsi luo -
ja kerro hänelle, että päätit alkaa seurata Jeesusta.
Voin vakuuttaa, että tämä on elämäsi paras päätös.
Se ei tuo vain ajallista menestystä -
vaan antaa elämällesi iankaikkisen merkityksen.
Tervetuloa Jumalan perheeseen.